حبیب الرحمن خیر آبادی

حبیب الرحمن خیرآبادی (پیدائش: 11 اگست 1933ء) ایک بھارتی عالم دین و مفتی ہیں، جو دار العلوم دیوبند کے مفتی ہیں۔ وہ دارالعلوم مئو، مظاہر علوم سہارنپور اور علی گڑھ مسلم یونیورسٹی سے فارغ التحصیل ہیں۔ ان کی تصانیف میں زکوة کی اہمیت، مسائل قربانی اور مسائل سود وغیرہ شامل ہیں۔

سوانح 
حبیب الرحمن 11 اگست 1933ء کو خیر آباد، (جو اس وقت اعظم گڑھ میں آتا تھا) میں پیدا ہوئے تھے۔ ان کی تعلیم احیاء العلوم مبارک پور، دارالعلوم مئو اور دار المبلغین لکھنؤ میں ہوئی۔ ان کی عالمیت کی تکمیل مظاہر علوم سہارنپور سے ہوئی، جہاں انھوں نے  صحاح ستہ  اور  تفسیر بیضاوی  تک کی کتابیں پڑھیں۔ انھوں نے علی گڑھ مسلم یونیورسٹی سے بی اے اور  ایم اے کی ڈگریاں حاصل کیں۔ انھوں نے نجی طور دار العلوم دیوبند میں داخلہ کے بغیر حسین احمد مدنی سے  صحیح بخاری " و  جامع ترمذی  اور  معراج الحق دیوبندی سے دیوان متنبی پڑھی۔

تحصیل علم کی تکمیل کے بعد وہ 5 سال معہد ملت مالیگاؤں، 2 سال ادارہ محمودیہ لکھیم پور میں مدرس رہے۔ پھر جامعہ عربیہ حیات العلوم مراد آباد میں 23 سال درس و تدریس اور فتوی نویسی کی خدمات انجام دیں۔ 1404ھ بمطابق 1984ء میں دار العلوم دیوبند میں بطور مفتی تقرر ہوا اور اب تک اسی منصب پر رہتے ہوئے وہاں فتوی نویسی کی خدمات انجام دے رہے ہیں۔ نیز دار العلوم دیوبند کے افتاء کے طلبہ کی   سراجی ،  رسم المفتی  اور  الدر المختار  کے اسباق مفتی حبیب الرحمن سے متعلق ہیں۔ ان کے شاگردوں میں مدرسہ شاہی کے مفتیان مفتی سلمان منصورپوری و مفتی شبیر احمد بھی شامل ہیں۔

2008 میں حبیب الرحمن نے دہشت گردی کے خلاف دار العلوم دیوبند سے ایک فتوی جاری کیا اور اس پر دستخط کیا۔ اس فتوی میں کہا گیا تھا:
 کہا گیا کہ دار العلوم دیوبند سے جاری ہونے والا یہ اپنی نوعیت کا پہلا فتوی تھا۔

 تصانیف 
مفتی حبیب الرحمن نے "المسک الشذی علی جامع الترمذی" کے عنوان سے   جامع ترمذی   کی ایک شرح لکھی ہے۔ ان کی بعض تصانیف کے نام درج ذیل ہیں:
 حاشیہ فتاوٰی رشیدیہ (رشید احمد گنگوہی کے مجموعۂ فتاوٰی؛ فتاوٰی رشیدیہ پر حواشی۔)
 مسائل قربانی 
 مسائل سود رمضان اور اس کے روزے شب براءت اور قرآن شرح مفید الطالبین زکوٰۃ کی اہمیت فتاوٰی حبیبیہ (ان کے فتاوٰی کا مجموعہ)
 سجدہ سہو کے مسائل  
 المسائل الحنفیۃ المؤیّدۃ بالأحادیث النبویۃ'' (زیر طبع؛ عربی)

حوالہ جات

کتابیات 
 
 

احناف
بقید حیات شخصیات
بھارت کے سنی علما
بھارتی سنی مسلمان
بھارتی مفتیان
حنفی فقہا
دار العلوم دیوبند کا تدریسی عملہ
دیوبندی شخصیات
جامعہ علی گڑھ کے فضلا
ضلع اعظم گڑھ کی شخصیات
ضلع مئو کی شخصیات
ویکی ڈیٹا سے مطابقت رکھنے والی مختصر تفصیل